རུལ་སུངས་ལ་ངོ་རྒོལ་བྱ་རྒྱུ་ནི་འཇིགས་ཟིལ་ངོམ་པ་ཙམ་དུ་མ་ཟད་ཆབ་སྲིད་ཀྱི་ཁོར་ཡུག་སྔར་བས་གཙང་བཟོ་བྱ་ཆེད་དེ་བས་ཀྱང་ཡིན།མིང་ཅི་ཧྭ་ཟེར་བའི་ཀུན་སྤྱོད་ལ་འགྱུར་ལྡོག་ཡོད་ཅིང་ཀྲུང་དབྱང་གི་འཆར་གཞིའི་ཐད་འགྱུར་ལྡོག་གང་ཡང་མེད།འདི་ནི་སྐབས་འདིའི་སྲིད་སྐྱོང་ཚོགས་པའི་ལོ་རྒྱུས་ཀྱི་ལས་འགན་ཡང་རེད།དེ་ལ་དོན་སྙིང་གང་ཡོད་དམ་ཞེ་ན།ཆབ་སྲིད་ཀྱི་ཁྱད་འཕགས་སྐྱེ་བོའི་ཁྱིམ་ཚང་གི་མི་ཆོས་བསྐྱར་གསོ་བྱས་ཏེ་ཁོང་ཅག་ལ་རང་ཉིད་ཀྱི་ཁྱིམ་རྒྱུད་ལ་བདག་གཅེས་ཡག་པོ་བྱེད་དུ་འཇུག་དགོས།དེ་ལས་ལྡོག་སྟེ་ཁྱིམ་རྒྱུད་ཀྱི་ཁོངས་མིས་རྒྱལ་ཁབ་ཀྱི་དབང་ཆ་གལ་ཆེན་ལ་བརྟེན་ནས་རྒྱུ་ནོར་གཡོ་ལེན་དང་།དབང་ཆ་གང་བྱུང་དུ་སྤྱོད་པ་ནི་ཆབ་སྲིད་ཀྱི་ཁོར་ཡུག་བསླད་པའི་རང་གཞན་གཉིས་ཕུང་གི་སྦྱོར་ངན་འབའ་ཞིག་ཡིན་པས་གཏན་འགོག་བྱེད་དགོས།ཚིག་སྒྲོས་བསྒྱུར་ནས་བཤད་ན།འདི་ནི་ལེན་གྱི་གྱོད་གཞི་དེ་དཔོན་ར་ཧྲིལ་པོ་དང་ཐ་ན་སྲིད་སྐྱོང་ཏང་གི་ངོས་ནས་བརྡ་རྟགས་ཆེ་གྲས་ཤིག་ཏུ་གྱུར་ཡོད་པ་རེད།